**Datum: 10.04.2025. SAOPŠTENJE ZA MEDIJE**

**MSC 2025: Regionalna konferencija okuplja stručnjake i buduće lidere IT sektora**

*m:tel i Logosoft podržali konferenciju*

MS Community BiH s velikim zadovoljstvom najavljuje 12. izdanje MSC konferencije, koja će se održati 14. i 15. aprila 2025. godine u Hotelu Garden City u Konjicu. Ova prestižna konferencija okuplja IT profesionalce, entuzijaste i studente iz cijele regije, stvarajući priliku za razmjenu znanja, iskustava i ideja o najnovijim tehnološkim dostignućima.

U sklopu svojih društveno odgovornih aktivnosti, m:tel i Logosoft prepoznaju značaj podrške IT zajednici, a ove godine su Gold sponzori MSC konferencije. Osim toga, obje kompanije su odlučile donirati kotizacije za studente, čime omogućavaju budućim liderima IT sektora da prisustvuju ovom značajnom događaju. Ovaj korak ne samo da olakšava studentima pristup vrijednim znanjima, već i potvrđuje posvećenost obje kompanije u promovisanju obrazovanja, inovacija i razvoja mladih talenata.

Ova donacija studentima ne pruža samo priliku da prate najnovije trendove u tehnologiji, već im omogućava i da se umreže s vodećim stručnjacima iz industrije, steknu nova poznanstva te otvorena vrata za dalji profesionalni razvoj.

MSC 2025 predstavlja jedinstvenu priliku za sve IT entuzijaste, inženjere i programere, ali i za sve koji žele biti u toku sa najnovijim tehnološkim dostignućima. Zahvaljujući m:tel-u i Logosoft-u, studenti će imati priliku da postanu dio ovog velikog događaja i steknu nova znanja.

Ključne riječi: mtel, Logosoft, MS Community

Izvor fotografija: m:tel PR/Logosoft